સન્મિત્ર હંમેશાં સામે કાંઠે હોય છે. મિત્રો વચ્ચે અંતર હોય છે, ક્યારેક પોરબંદરથી દ્વારિકા જેટલું અંતર હોય છે તો ક્યારેક મથુરા-ગોકુળ જેટલું અંતર હોય છે. પોતાના-સ્વઉદ્ધારનું એક સ્વપ્ન હવે ઉછેરવા-સોંપવા માટે વસુદેવ મથુરા જઈ રહ્યા છે. મિત્રના નિઃસ્વાર્થ સંબંધની હૂંફ પર એમને અમાપ વિશ્વાસ છે. વનરાવન વસુદેવને પ્રિય છે, ગોકુળના ગોપ-ગોપીઓમાં એમના અનેક મિત્રો છે. નંદ એક નવયુવાન અને પ્રેમાળ તથા નાનકડો રાજા છે, ગામના મુખીની જેમ ગોકુળની સંભાળ રાખે છે. નંદ પાસેથી શીખવા જેવું ઘણું છે ને કૃષ્ણને તો ઘણું સત્ત્વતત્ત્વ તથા વ્યવહારજ્ઞાન પણ ગોકુળમાં મળશે એવી પિતા વસુદેવને શ્રદ્ધા છે.